kardosdrur/scandi-wiki huggingface dataset:
Kermeseg

 
Kermeseg (Quercus coccifera), også skrevet Kermes-Eg, er en stedsegrøn busk eller engang imellem et lille træ med en lav og bred, kroget vækst.  Frugterne er agern, som sidder enkeltvis i dybe bægre, der er klædt med tornede skæl. Nødderne modner over 18 måneder.

Beskrivelse 
Barken er først sandfarvet med fine hår. Senere bliver den lysegrå og glat, og gamle grene og stammer får en lysegrå, fint furet bark. Knopperne er spredtstillede, udspærrede, ægformede og lysebrune med pjaltede knopskæl. 

Bladene er læderagtige og ovale med randtorne (omtrent som hos kristtorn). Oversiden er mørkegrøn og blank med fremtrædende bladribber, mens undersiden er gråfiltet. Blomstringen sker i april-maj, hvor man finder de enkønnede blomster hver for sig: de hanlige er samlet i hængende, gulgrønne rakler, mens de hunlige sidder få sammen ved bladhjørner. Begge slags blomster er reducerede og mangler både bæger- og kronblade. Frugterne er agern, som sidder enkeltvis i dybe bægre, der er klædt i tornede skæl. Nødderne modner over 18 måneder.

Rodnettet er dybtgående og vidt udbredt.

Højde x bredde og årlig tilvækst: 3,00 x 3,00 m (15 x 15 cm/år). I det østlige middelhavsområde bliver arten træagtig og når af og til 12 meters højde og en stammetykkelse på 50 cm i brysthøjde.

Hjemsted 
Busken hører naturligt hjemme i det vestlige Middelhavsområde både i Nordafrika og Sydeuropa, men den ses også så langt østpå som i Grækenland. Den er en vigtig del af de makier, som har erstattet skove med steneg som dominerende træ. Den foretrækker fuld sol, men er ikke afhængig af bestemte jordtyper. Derimod findes den ikke i fastlandsprægede egne og heller ikke på høje bjerge (over 1.000 m). 

I Çukorova-området i det sydlige Tyrkiet, nær Adana, findes arten i en maki på næringsfattig, men kalkholdig, leret bund sammen med bl.a. alpeviol, bredbladet stenved, Cistus creticus (en art af soløjetræ), Daphne sericea, duskhyacint, Ephedra campylopoda (en art af ledris), gul løg, høstaffodil, håret torngyvel, kapers, korngladiolus, mastikstræ, Rhamnus oleoides (en art af korsved), oliven, skarpbladet asparges, terpentintræ og Teucrium polium en art af kortlæbe)

Anvendelse 
Busken er vært for Cochenillelusen, hvis ægfyldte hunner blev indsamlet og tørret, sådan at man kunne udvinde farvestoffet karmin af dem.

Note 

Buske
Tørketålende planter
Mastikstræ

 
Mastikstræ (Pistacia lentiscus) er en busk eller et lille træ af sumak-familien, der især dyrkes for sin velduftende harpiks kaldet mastiks. Træet har røde blomster, røde bær og ligefinnede sammensatte blade med lancetformede, læderagtige småblade. Mastikstræet kan blive op til fire meter høj.

Hjemsted 
Mastikstræ hører naturligt hjemme i hele Middelhavsområdet samt på de Kanariske Øer på makier. I Grækenland har træet dog en særlig status, da det på øen Chios som det eneste sted i verden "græder", dvs. udgyder harpiksen (mastiksen), når stammen ridses.

Anvendelse 
Mastiksen (den velduftende harpiks) bruges blandt andet som krydderi i fødevareprodukter som tyggegummi, is og andre desserter samt likører. Som medicin har produktet været brugt i tusindvis af år mod fordøjelsesproblemer, og desuden bruges det i kosmetik og til fernis.

Det er på Chios i Grækenland, mastiksen udvindes, og øen har af EU fået beskyttet oprindelsesbetegnelse for produktionen. Produktionen styres kooperativt af en række landsbyer på øens sydlige del.

Træer
Røde blomster
Nytteplanter
Pistacie
Verrazano-Narrows Bridge

Verrazano-Narrows Bridge er en hængebro som forbinder de to bydele Staten Island og Brooklyn i New York. Broen har to dæk med 6 kørebaner på hver. Hovedspændet er på 1.298 meter og broen var verdens længste hængebro fra åbningen i 1964 og frem til Humber Bridge blev åbnet i 1981. Den er opkaldt efter den florentinske opdagelsesrejsende Giovanni da Verrazzano.

Se også 
 Længste hængebroer, liste over verdens længste hængebroer.

Eksterne henvisninger 
 Verrazano-Narrows Bridge på Strcturae

Broer i USA
Hængebroer
Staten Island
Brooklyn
Bygninger, konstruktioner og anlæg i New York City
Queens Borough Public Library

Queens Borough Public Library (QBPL) er det offentlige bibliotek for bydelen Queens i New York. Siden oprettelsen af det første folkebibliotek i Queens i 1858 er QBPL blevet et af de største offentlige biblioteker i USA, med 63 lokale afdelinger over hele bydelen. Efter størrelse på samlingen er QBPL det næststørste bibliotek i landet.

Eftersom en stor andel af bydelens befolkning er immigranter, er en stor del af bibliotekets samling på andre sprog end engelsk, specielt spansk.

Eksterne henvisninger 

 Officielle hjemmeside (EN)

Biblioteker i USA
Etableret i 1858
Brooklyn Public Library

Brooklyn Public Library (BPL) er det offentlige bibliotek for bydelen Brooklyn i New York. Det er det femtestørste folkebibliotek i USA.

BPL blev sanktioneret af den lovgivende forsamling i New York 1. maj 1892. Bydelsudvalget vedtog derefter oprettelsen af biblioteket 30. november 1896. Mellem 1901 og 1923 donerede filantropen Andrew Carnegie 1,6 millioner dollar.

Hovedbygningen, Central Library, ligger ved Prospect Park, udenfor Grand Army Plaza hvor Eastern Parkway møder Flatbush Avenue. Bygningen ligner en åben bog, med ryggen ved hovedindgangen og omslaget langs de to avenuer. Byggearbejderne begyndte i 1912 og var færdig i 1941. Biblioteket åbnede 1. februar 1941. Hovedbygningen fik betegnelsen landemærke af New York City Landmarks Preservation Commission i 1997.

Udover hovedbygningen har BPL et stort erhvervslivsbibliotek, Business Library, som ligger på Cadman Plaza West i Brooklyn centrum, og 58 lokale afdelinger.

Eksterne henvisninger 

 Officielle hjemmeside (EN)

Biblioteker i USA
Public Library
National Institutes of Health

National Institutes of Health (forkortes ofte NIH) er en organisation underlagt det amerikanske sundhedsdepartement med funktion som et medicinsk forskningsråd, oprettet i 1887. Til NIH er der tilknyttet en række verdenskendte forskningsinstitutter for forskellige sygdomme og sundhedsproblemer, lokaliseret i Bethesda, Maryland. NIH finansierer også medicinsk forskning ved en række universiteter og medicinske institutioner. Mange af forskerne tilknyttet NIH er blevet tildelt Nobelprisen i medicin.

Eksterne henvisninger 

 NIHs hjemmeside

Forskningsinstitutioner
USA's myndigheder
Anders Kaagh

Anders Kaagh (født 18. juli 1986 i Grenaa) er en dansk fodboldspiller der pt. spiller for Vejle Boldklub

Karriere 
Han spillede sin første kamp i Superligaen den 9. maj 2004 mod Esbjerg fB . Det skete da han stadigvæk var ynglinge-spiller for AGF .

Det meste af sin fodboldkarriere har Anders spillet sammen med sin tvillingebror Kristian Kaagh. De skiftede sammen til Viborg FF i sommeren 2004 på 2-årige kontrakter . Men begge var ikke i Viborg kontrakten ud, da de skiftede tilbage til AGF med et halvt års mellemrum. Anders var der i 6 måneder og nåede at spille 4 kampe i Superligaen, mens hans bror var ét år hos Viborg FF uden kampe for det bedste hold, inden turen gik tilbage til Fredensvang og AGF.

Her blev det til 16 kampe for Anders, inden han i efteråret 2006 kom uden for truppen til Superligaen. Han blev udlejet til den norske klub Mandalskameratene i foråret 2007. Opholdet i Norge var præget af skader, og det blev ikke til en fast kontrakt.

Sommeren 2007 kunne han skifte på en free transfer til den islandske klub Thróttur Reykjavík . Opholdet i den islandske hovedstad varede en halv sæson.

Fodboldturen gik derefter hjem til Djursland og Grenaa IF
. Her blev han "genforenet" med sin tvillingebror Kristian, og blev hurtigt topscorer for holdet i Danmarksserien foråret 2008. I sommeren 2009 blev Grenaa IF en del af overbygningen FC Djursland. I november 2010 skiftede Kaagh til Stenløse Boldklub.

Den 28. juni meddelte Vejle Boldklub på deres hjemmeside, at de havde sikret Anders Kaagh på en kontrakt gældende fra mandag den 30. juni 2014.

Han skiftede i juli 2016 til Fremad Amager.

Landsholdskarriere 
I 2004 spillede han 5 kampe for det danske U-19-landshold over en periode på 1½ måned. Først 2 venskabskampe, og derefter 3 EM-kvalifikationskampe .

Titler 
 Individuelt
 Årets profil i 2. division Vest kåret af Spillerforeningen: 2011

Referencer

Eksterne henvisninger 
 Spillerprofil hos Herlev IF Fodbold 
 

Fodboldspillere fra Danmark
Fodboldspillere fra AGF
Fodboldspillere fra Viborg FF
Fodboldspillere fra FC Djursland
Fodboldspillere fra Stenløse Boldklub
Personer fra Grenaa
Fodboldspillere fra HB Køge
Fodboldspillere fra Fremad Amager
Barnard College

Barnard College er et fireårigt, privat college for kvindelige studenter i New York, USA. Det er formelt tilknyttet Columbia University, men har uafhængig campus, ledelse, budget og faglig udvikling. Det blev grundlagt i 1889. Fagområderne er musik, humaniora, teologi og socialvidenskabelige fag.

Barnard giver uddannelse i liberal artsdiscipliner på niveauet bachelor, og havde 2.350 studenter og 324 videnskabelig ansatte i 2006. 

Forretningskvinden Martha Stewart, musikeren Suzanne Vega og skuespilleren Cynthia Nixon studerede ved Barnard.

Fra 1997 til 1999 var Elie Wiesel gæsteprofessor i juridiske studier ved Barnard.

Eksterne henvisninger 

Universiteter i New York
Etableret i 1889
Manhattan
Christian Rovsing (virksomhed)

Christian Rovsing A/S var et dansk IT-firma, oprettet 1. september 1963 i Rødovre af Christian Rovsing og erklæret konkurs 31. august 1984. Firmaet startede i kælderen under Rovsings forældres hus og flyttede året efter til et hus på Rødovrevej, før Rovsing i 1967 flyttede virksomheden til Adelgade i København. I starten af 1970'erne flyttede man til Herlev, men da pladsen også her blev trang, tog man i 1977 spadestikket til en egentlig computerfabrik på Lautrupvang i Ballerup, der husede virksomheden frem til konkursen i 1984.

Firmaet startede som et konsulent- og rådgivningsfirma indenfor EDB.

I 1968 opdelte man firmaet i en software- og elektronik-division. På det tidspunkt var der 70 ansatte.

Man begyndte samarbejde med ESRO om udviklingen af en række ESA-programmer. Op igennem 70'erne tog udviklingen fat, og man fik store kontrakter på at levere software til NATO, computere til de nye F-16-jagerfly og software til satellitter. Christian Rovsing var ligeledes med til at stifte det første kommercielle raketfirma, Arianespace, og var leverandør til NASA og CERN.

I 1972 udviklede firmaet sin første egenudviklede computer, CRP, og i 1975 kom anden generation, CR80s, der var en minicomputer. Denne solgtes i 500 stk. I januar 1981 var man klar med en tredjegenerations-minicomputer, CR80M, der bl.a. kunne konfigureres med flere CPU'er, og flere enheder kunne sættes sammen og dermed give større regnekraft. Denne computer blev i de følgende år en fast del af de it-løsninger, som firmaet leverede. Bl.a. blev Dankortsystemet i januar 1985 udviklet til at køre på en CR80-installation. Christian Rovsing A/S blev, uden konkurrenter, valgt af PKK (i dag Nets) til at udvikle det nye Dankortsystem, men desværre gik firmaet konkurs 4 måneder før systemet skulle gå i luften. Dog flyttede medarbejderne, der arbejdede på systemet, alle reservedele over til PKK, mens PKK garanterede medarbejdernes løn, så systemet kunne gå i luften som planlagt. Systemet med CR80 kørte i 10 år, før det blev udskiftet med en IBM-installation.

Referencer

Eksterne henvisninger 
 Christian Rovsing A/S på Virtuelt Datamuseum.

It-virksomheder i Danmark
Etableret i 1963
Ophørt i 1984
Computervirksomheder i Danmark
Nytt på Nytt

Nytt på nytt er et norsk Tv-program, og er en norsk version af det britiske satireprogram Have I Got News for You, der på dansk hedder Nyhedsministeriet. Programmet laves af produktionsselskabet Hat Trick. Programmet har været sendt på NRK1 hver fredag aften i foråret og efteråret siden 1999, og er blevet et af Norges mest populære TV-programmer med flere end 1,3 millioner seere i gennemsnit (per 2009). I starten så kun 407.000 programmet i gennemsnit, mens seertallene var fordoblet i 2001. Det mest sete program var programmet, der blev sendt efter Anne-Kat. Hærlands spirituskørsel i 2003. Programmet har vundet fem Gullruten-priser og fire Komipriser. Derudover har programleder Jon Almaas vundet to Gullruten-priser for bedste tv-vært.

Koncept 
Programmet er en konkurrence mellem to hold, hvor hvert hold skal løse flest mulig opgaver. Programmets konkurrensemoment er lille – det er humoren som er det vigtige. Værten er Bård Tufte Johansen. De to hold har to deltagere hver, og faste deltagere, på hvert sit hold, er Johan Golden og Pernille Sørensen.

Serien havde premiere på NRK 9. april 1999.

Referencer 

Tv-programmer fra Norge
Tv-programmer fra NRK
Humorprogrammer
Tv-serier fra 1990'erne
Tv-serier fra 2000'erne
Tv-serier fra 2010'erne
Henrik Schouboe

Henrik August Schouboe (16. juni 1876 i Ringsted – 31. oktober 1949 på Frederiksberg) var en dansk maler. Hans bror Pablo Schouboe var ligeledes maler.

Han brød igennem i 1906 på Charlottenborg Forårsudstilling med billedet Forår.

Han er begravet på Solbjerg Parkkirkegård.

Eksterne henvisninger 
 

Personer fra Ringsted
Malere fra Danmark
Danskere i 1900-tallet
Personer i Kraks Blå Bog (afdøde)
Italienske sko

Italienske sko er en roman fra 2006 af den svenske forfatter Henning Mankell. Bogen udkom i Sverige på forlaget Leopard og er på 309 sider.

Handling 

Den pensionerede læge Frederik Welin som efter en fatal operation frivilligt har bosat sig i ensomhed på sine bedsteforældres ø i den østlige del af den svenske skærgård næsten uden kontakt til andre mennesker. En vinterdag dukker hans gamle ungdomskærlighed Harriet pludselig op, hun er døende og hun vil have ham til at opfylde et løfte som han gav 20 år tidligere.

Romaner fra Sverige
Litteratur i 2006
Give Kirke

Give Kirke ligger i Give og er bygget omkring år 1200–1225. Den består af romansk kor og skib opført af frådsten. Tårnet er ligesom våbenhuset først opført i 1905.

På kirkegården ligger bl.a. dragon Niels Kjeldsen begravet. Niels Kjeldsen blev skudt under en træfning med preussiske husarer den 28. februar 1864 på landevejen mellem Kolding og Vejle.

Referencer

Eksterne kilder og henvisninger 

 Give Kirke  hos nordenskirker.dk
 Give Kirke hos KortTilKirken.dk
 Give Kirke hos danmarkskirker.natmus.dk (Danmarks Kirker, Nationalmuseet)

Kirker i Vejle Kommune
Kirker i Ribe Stift
Kirke
Kirker i Vejle Amt
Jean-Robert Ipoustéguy

Jean-Robert Ipoustéguy (6. januar 1920 – 8. februar 2006) var en fransk skulptør, født i Dun-sur-Meuse. Ipousteguys skulpturer har ofte et meget kraftfuldt udtryk. Hans bearbejder sociale temaer, det erotiske og døden. Han er kendt for sine skulpturer, der blander det Naturalistiske med det abstrakte. Det ses blandt andet ved bronzeskulpturen Romoulus, der fortolker historien om den klassiske figur Romulus, og som blander det figurative og det abstrakte. Skulpturen blev udstillet på  Ipousteguys galleri, Galerie Birch, i 1967, solgt til Ny Carlsberg fonden og kan i dag opleves på Louisiana. 

København: Ny Carlsberg Glyptotek, Maison, 1976; Femme au soleil, ombre, pénombre, 1984

Museer 
Abu Dhabi, National Museum of Saadiyat Island.
Baltimore, Baltimore Museum of Art.
Berlin, Nationalgalerie.
Bobigny, Fonds Departemental d’Art Contemporain.
Châlons en Champagne, Musée des Beaux-Arts et d'Archéologie de Châlons-en-Champagne.
Chicago, Art Institute.
København, Carlsberg Glyptotek.
Darmstadt, Hessiches Landesmuseum.
Dun sur Meuse, Centre Ipoustéguy
Grenoble, Musée de Grenoble.
Hannover, Sprengel Museum.
London, Tate Gallery.
London, Victoria and Albert Museum.
Lyon, Musée des Beaux-Arts.
Marseille, Musée Cantini.
Melbourne, National Gallery of Victoria.
New York, The Museum of Modern Art.
New York, Solomon R. Guggenheim Museum of Art.
Paris, Musée d’Art Moderne de la Ville de Paris.
Paris, Musée de la Sculpture en Plein Air.
Pittsburgh, The Carnegie Museum.
Tokyo, Hakone Museum of Art.
Toulouse, Artothèque.
Troyes, Musée d’Art Moderne.
Washington, Hirshhorn Museum and Sculpture Garden.

Eksterne henvisninger 

Billedhuggere fra Frankrig
Katie Eriksson

Maud Kerstin Katie Marianne Eriksson (18. november 1943 – 30. august 2019) var en finsk sygeplejeteoretiker og filosof. Hun havde doktorgrad i pædagogik. 

Eriksson udviklede sin sygeplejeteori om caritas, der for hende var en sammensmeltning af de klassiske begreber eros og agape. I teorien beskriver Eriksson også lidelse som et centralt begreb; hun ser at patienten kan opleve sygdomslidelse, der er direkte sammenhængende med sygdommen eller behandlingen, plejelidelse, der er en følge af den givne eller manglende pleje, eller livslidelse, der er en større og mere gennemgribende lidelse, der har rod i og/eller influerer på hele patientens situation. Tilsvarende ser Eriksson patienter som lidende mennesker, hvorfor sygeplejens opgave er at identificere og arbejde med hver patients lidelse.

Referencer 

Sygeplejersker
Finlandssvenskere
Krydsfiner

Krydsfiner er laminerede træplader af tynde lag af finerplader af træ.
Lagene er limet sammen med åreretningerne på kryds, så det danner en hård træplade, stærkere end tilsvarende ikke-sammenlimet træ.
Grunde til at anvende krydsfiner er dens styrke, dens smidighed og dens beskyttelse mod eventuelle brud.
Krydsfinér består af et - som regel ulige - antal sammenlimede finérblade. På engelsk kaldes materialet 'plywood', og lagenes antal betegnes ved 3-ply, 5-ply osv. De to yderfinerer må have parallelt løbende fibre og desuden vende marvsiden, der som følge af skrælningen er konkav, indefter, for at pladen ikke skal krumme sig

Se også 
 Kertotræ
 Limtræ
 Spånplade

 

Byggematerialer
Træ
Konstruktionssystemer
Rasmus Hansen (komponist)

Rasmus Bosse (født Hansen 26. maj i 1977) er en dansk komponist & arrangrør. 

Har arrangeret, orkestreret og produceret for en række solister og orkestre til film, teater, koncerter, TV Shows og CD-indspilninger. - Produktionerne spænder bredt med arrangementer til symfoniorkestre, kor, big bands, pop og rockbands. 

2018 Arrangør og producer af Kirstine Bonde´s album: Kirstine Bonde, med Budapest Symfoniorkester.  

2017 Komponist til DR`s julekalender 2017 “Labans Jul”.

Rasmus Bosse har arrangeret musikken til mere end 20 spillefilm og tv serier, samt medvirket som arrangør på mere end 50 albums. Har været orkesterarrangør på flere TV Shows på DR og TV2.

Udvalgte produktioner 
Komponist 

 "Labans Jul" 2017 

Arrangør og orkestrator 

2015 Kapelmester L:O:C Grand Cru efterår- og sommertour, herunder Grøn Koncert, samt arrangør af EP´en af samme navn. 

 "TV2 fejrer Dronning Margrethes 75 års fødselsdag". 2015 

Århus musikhus, Antnelli Orchestra og Århus Symfoniorkester, solister: Michael Falch, Peter A.G. Nielsen, Rasmus Seebach, Barbara Moleko Rasmus Walter, Pernille Rosendahl.    

"DIRCH" 2011

"Headhunters" af Jo Nesbø 

 "Mænd der hader kvinder", "Pigen der legede med ilden" & Luftkastellet der blev sprængt", Stieg Larsson Trilogien(film/TV-serie)(2009)
Jacob Groth, Bratislava Symfoniorkester
 Vinder af KODAs Spil Dansk Dagens sangskriverkonkurrence i 2009 i kategorien "klimasang", sammen med tekstforfatteren Bjarne Jes Hansen, med sangen "Hør, hun synger livet", der blev sunget af Bobo Moreno

"Newmakers" (film) (2009)

Anthony Lledo, DR Underholdningsorkestret
 "Kun en drøm" (album) (2008)
Sinne Eeg & Chris Minh Doky, strygekvartet
 "Forelsket i København" (musical) (2007)
Bent Fabricius-Bjerre, DR Underholdningsorkestret
 "Frostbiten" (film) (2006)
Anthony Lledo, Bratislava Symfoniorkester
 "Blueberries" (album) (2006)
Sara Grabow, strygekvartet

Rasmus Bosse har bl.a arrangeret til: MØ, Aura, L.O.C., Quadron, Pernille Rosendal, Bent Fabricius-Bjerre, Lars HUG, Allan Olsen, Rasmus Seebach, Søs Fenger, Peter AG, Sigurd Barret, Sinne Eeg, Louise Fribo, Susanne Elmark, Bo Skovhus, Maria Lucia, Halfdan E, Søren Hyldgaard, Jeppe Kaas og Frans Bak.

Kilder og henvisninger 

Komponister fra Danmark
DSA

DSA – Din Sundhedsfaglige A-kasse – er en a-kasse for sundhedsfaglige akademikere og bachelorer, der optager bioanalytikere, ergoterapeuter, fysioterapeuter, jordemødre, radiografer og sygeplejersker. Den har ca. 95.000 medlemmer. DSAs formand hedder Anni Pilgaard.

DSA samarbejder med de seks faglige organisationer, som repræsenterer medlemmerne:

Danske Bioanalytikere
Danske Fysioterapeuter
Dansk Sygeplejeråd
Ergoterapeutforeningen
Radiograf Rådet
Jordemoderforeningen

Eksterne henvisninger
http://www.dsa.dk

A-kasser i Danmark
1. etape af Tour de France 2009

Første etape af Tour de France 2009 var en 15,5 km lang enkeltstart og blev kørt lørdag d. 4. juli og gik fra Monaco til Monaco. 7,5 km af ruten gik gennem selve Monaco, mens de resterende 8 km blev kørt på fransk jord. En del af ruten var sammenfaldende med den rute, der anvendes ved det kendte Formel 1 løb i Monaco. Forhåndsfavoritten til at vinde etapen, Fabian Cancellara, vandt foran Alberto Contador med 18 sekunder. Enkeltstartsspecialisten Bradley Wiggins kom på tredjepladsen.

 Etape: 1
 Dato: 4. juli
 Længde: 15,5 km
 Danske resultater:
 41. Brian Vandborg + 1.26
 56. Nicki Sørensen + 1.32
 130. Chris Anker Sørensen + 2.10
 Gennemsnitshastighed: 47,6 km/t

Bjergspurt (Côte de Beausoleil) 
4. kategori stigning efter 7,5 km

Resultatliste

1. mellemtid, Côte de Beausoleil, 7,5 km

Mål

Eksterne henvisninger 
 Etapeside  på Letour.fr     

01

en:2009 Tour de France, Stage 1 to Stage 11#Stage 1
PIAT

PIAT (forkortelse af engelsk Projector, Infantry, Anti Tank) var et britisk panserværnsvåben, som blev udviklet og brugt under 2. verdenskrig. PIAT blev udviklet som en konsekvens af den Britiske Hærs mangel på et håndholdt panserværnsraket, som var mere effektiv end de våben, de ellers rådede over. Den bestod af et stålrør, en udløsermekanisme og en affyringsfjeder, og den var bygget ud fra principperne bag spigot mortar-systemet; i stedet for at direkte at benytte et fremdrivningsmiddel til affyringen, trak man en fjeder op, til den var spændt. Når aftrækkeren blev aktiveret, frigjorde den fjederen, som skubbede en tap fremad og ind i bomben, hvor den antændte bombens fremdrivningsmiddel. Bomben havde en effektiv rækkevidde på ca. 90 m.

Modsat raketdrevne våben som Bazooka og Panzerfaust har PIAT ingen bagblæst, og kan affyres fra små rum. Til gengæld har PIAT en kraftig rekyl.

Se også 
 Operation Perch
 Operation Epsom
 Battle of Ortona
 Operation Market Garden
 Ghettooprøret i Warszawa

Referencer

Bibliografi

Bøger

Tidsskrifter

Eksterne henvisninger 

 PIAT performance and production 
 Nase noviny
 Arnhem Archive
 image of the round and fuze assembly
 Pegasus bridge archive
 Replica demonstrated

Panserværnsvåben
Våben fra Storbritannien
Glenn Gilberti

Glenn Gilberti (født 12. november 1968)) er en amerikansk wrestler, der er mest kendt for sine optrædender hos World Championship Wrestling (WCW) fra 1995 til 2001 under ringnavnet Disco Inferno, men han har også wrestlet for Total Nonstop Action Wrestling (TNA) fra 2003 til 2004. Han har siden 2007 arbejdet som agent for TNA. 

Glenn Gilberti opnåede ikke den store succes i WCW, men nåede dog alligevel at vinde nogle titler, heriblandt WCW Cruiserweight Championship, WCW World Television Championship, samt WCW World Tag Team Championship sammen med Alex Wright. I 1999 var han for en kort periode medlem af New World Order (nWo).

Eksterne henvisninger 

 

Wrestlere fra USA